ΓΡΑΠΤΗ ΕΡΩΤΗΣΗ E-0588/02

υποβολή: Margrietus van den Berg (PSE), Michiel van Hulten (PSE)και Joke Swiebel (PSE) προς την Επιτροπή

(5 Μαρτίου 2002)

Θέμα: Έρευνα σχετικά με απάτες στον οικοδομικό τομέα

Έχει λάβει η Επιτροπή γνώση των άρθρων που δημοσιεύθηκαν στην εφημερίδα Haagsche Courant της 20ης Δεκεμβρίου 2001 (οι απάτες στον οικοδομικό τομέα είναι επίσηςπόθεση της Ευρωπαϊκής Επιτροπής), καθώς και στην εφημερίδα Volkskrant της 14ης Ιανουαρίου 2002 (Η ανάγκη να διερευνηθεί ηπόθεση απάτης με σήραγγα για λεωφορεία και Το νότιο τμήμα της περιφερειακής οδού και η εξανέμιση 300 εκατομμυρίων) σχετικά με περιπτώσεις απάτης στον οικοδομικό τομέα που διαπιστώθηκαν στις Κάτω Χώρες·

Κρίνει η Επιτροπή ότι οι διαδικασίες ανάθεσης συμβάσεων δημοσίων έργων όσον αφορά τη σιδηροδρομική σήραγγα στο Schipol και ην κατασκευή σήραγγας για λεωφορεία Zuidtangent στις Κάτω Χώρες διεξήχθησαν σύμφωνα με τους ευρωπαϊκούς κανόνες περί ανάθεσης συμβάσεων δημοσίων έργων·

Εξακολουθεί να πιστεύει η Επιτροπή ότι ένα σύστημα στα πλαίσια του οποίου οι οικοδομικές επιχειρήσεις εφαρμόζουν μεταξύ τους ένα σύστημα αμοιβαίων αποζημιώσεων (ακόμη και οι επιχειρήσεις οι οποίες δεν λαμβάνουν σύμβαση αλλά έχουνποβάλει προσφορά αποζημιώνονται για τα έξοδα που συνεπάγεται ηποβολή προσφοράς) αντιβαίνει προς το άρθρο 81, παρ. 1 της Συνθήκης ΕΚ (στο μέτρο που διαπιστώνονται επιπτώσεις στο εμπόριο μεταξύ των κρατών μελών)·

Κρίνει η Επιτροπή ότι ένα νόμιμο σύστημα αποζημιώσεων, το οποίο θα καθιστά περιττές τις αμοιβαίες συμφωνίες, θα αντέβαινε επίσης προς τη Συνθήκη ΕΚ·

Απάντηση του κ. Monti εξ ονόματος της Επιτροπής

(17 Απριλίου 2002)

Η Επιτροπή γνωρίζει το γεγονός ότι πολλά ζητήματα προέκυψαν πρόσφατα σχετικά με τη νομιμότητα ορισμένων οικοδομικών επιχειρήσεων στις Κάτω Χώρες, καθώς και το γεγονός ότι οι ολλανδικές αρχές του ανταγωνισμού εξετάζουν αυτή τη στιγμή τα ζητήματα αυτά.

Η Επιτροπή δεν διαθέτει στοιχεία βάσει των οποίων θα μπορούσε να βασίσειπόνοιες ότι η διαδικασία ανάθεσης συμβάσεων δημοσίων έργων όσον αφορά τη σιδηροδρομική σήραγγα στο Schiphol και την κατασκευή σήραγγας για λεωφορεία tangente Sud δεν διεξάχθηκαν σύμφωνα με τις διατάξεις των κοινοτικών οδηγιών σχετικά με την ανάθεση συμβάσεων δημοσίων έργων.

Η Επιτροπή θεωρεί ότι μία σύμπραξη μεταξύ οικοδομικών επιχειρήσεων που στοχεύει να δημιουργήσει ένα σύστημα αμοιβαίων αποζημιώσεων είναι περιοριστική του ανταγωνισμού και εφόσον η εν λόγω σύμπραξη δύναται να επηρεάσει το εμπόριο μεταξύ κρατών μελών αντίκειται στις διατάξεις του άρθρου 81, παράγραφος 1, της συνθήκης ΕΚ. Σχετικά με αυτό, η Επιτροπήπενθυμίζει στα αξιότιμα μέλη ότι εξέδωσε ήδη απόφαση που επιβάλλει πρόστιμο ύψους 22,5 εκατ. ευρώ το οποίο κατανέμεται μεταξύ 28 ολλανδικών εταιρειών του οικοδομικού τομέα που είχαν συστήσει σύμπραξη με στόχο τον συντονισμό της ανταγωνιστικής τους συμπεριφοράς στο πλαίσιο της ανάθεσης συμβάσεων είτε εκ μέρους δημοσίων αρχών είτε εκ μέρους ιδιωτών με πρόσκληση γιαποβολή προσφορών ή με απευθείας διαπραγμάτευση (απόφαση 92/204/ΕΟΚ της Επιτροπής της 5ης Φεβρουαρίου 1992)(1). Η απόφαση της Επιτροπής επιβεβαιώθηκε από το Πρωτοδικείο(2) καθώς επίσης και από το Δικαστήριο(3).

Η Επιτροπή θεωρεί ότι μία εθνική κανονιστική ρύθμιση που θα επέβαλε συγκεντρωτικές προσφορές θα μπορούσε να αντίκειται στο κοινοτικό δίκαιο. Πάντως, δεν είναι σε θέση να εκδώσει οριστική θέση σχετικά με το ζήτημα αυτό προτού γνωρίσει τις λεπτομέρειες των διατάξεων μιας τέτοιας κανονιστικής ρύθμισης.

(1) ΕΕ L 92 της 7.4.1992.

(2) Απόφαση της 21ης Φεβρουαρίου 1995,πόθεση T-29/92, Συλλογή II-289.

(3) Απόφαση της 25ης Μαρτίου 1996,πόθεση C-137/95 P, Συλλογή I-1611.